Győrvár Község Önkormányzata Képviselő-testületének 
12/2015 (VIII.31.) önkormányzati rendelete
a helyi adókról


Győrvár  Község Önkormányzata  Képviselő-testületének  a helyi adókról szóló 1990. Évi C. törvény  (továbbiakban: Htv.) 1. §. (1) bekezdésében foglalt felhatalmazás alapján, az Alaptörvény 32. cikk (1) bekezdés a) és h. pontjában, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 13.  pontjában meghatározott feladatkörében eljárva a következőket rendeli el:


 Általános rendelkezések
1.§.

Győrvár Község Önkormányzatának Képviselő-testülete magánszemélyek kommunális adóját és helyi iparűzési adót vezet be.

 Magánszemélyek kommunális adója

2.§.

Az adó mértéke

Az adó évi mértéke adótárgyanként és lakásbérleti jogonként 12.000,- Ft.

3.§

Kedvezmények, mentességek

(1) Az az adóalany, aki a községben életvitelszerűen lakik
     a) egyedülálló és az előző év végéig a 70. életévét betöltötte,
     b) házastársak és mindketten az előző év végéig a 70.  életévüket betöltötték a  kivetésre kerülő adóból 50%-os kedvezményben részesülnek 

(2) Mentes az adó alól
      a) az életvitelszerűen nem lakot ingatlan
      b) a nem lakás céljára szolgáló épület, épületrész
      c) a telek
      d) az a  magánszemély, aki  6 hónapot meghaladóan egészségügyi állapota           miatt intézeti elhelyezés alatt áll.



 Helyi iparűzési adó

4. §.

(1) A helyi iparűzési adó évi mértéke állandó jelleggel végzett iparűzési tevékenység esetében az adóalap 2 %-a.
(2) A helyi iparűzési adó mértéke ideiglenes jelleggel végzett iparűzési tevékenység esetén naptári naponként 5.000 forint. 




 Záró rendelkezések

5. §.

(1) Ez a rendelet 2016. január 01. napján lép  hatályba.
(2) E rendelet hatálybalépésével egyidejűleg hatályát veszti Győrvár Község Önkormányzata Képviselő-testületének
a) a magánszemélyek kommunális adójáról szóló 14/2003. (XII.19.) önkormányzati rendelete,
b) a helyi iparűzési adóról szóló 16/2012.(XI.29.) önkormányzati rendelet,

                          


Kaczor Zsolt Mihály                     Kardos Andrea
polgármester                                 jegyző



Záradék:   A rendelet kihirdetése 2015. augusztus 31.                napján megtörtént.

                                    

                                       Kardos Andrea
                                          jegyző



